**Nacrt**

**Zakon o postupcima za naknadu štete zbog povrede konkurencije na tržištu**

**Predmet**

**Član 1**

Ovim zakonom uređuju se pravila postupka kojima se omogućava da svako lice koje je pretrpjelo štetu prouzrokovanu povredom konkurencije na tržištu od strane učesnika na tržištu ili udruženja učesnika na tržištu može efikasno ostvariti pravo na potpunu naknadu štete od tog učesnika na tržištu ili udruženja učesnika kao i postupak za naknadu štete pred nadležnim sudom.

**Značenje izraza**

**Član 2**

Pojedini izrazi upotrijebljeni u ovom zakonu imaju sljedeća značenja:

1. “Povreda konkurencije na tržištu” je povreda:

- odredbi zakona kojim se uređuje zaštita konkurencije na tržištu ili

- čl. 101 i 102 Ugovora o funkcionisanju Evropske unije (u daljem tekstu: UFEU);

1. “Prekršilac” je učesnik na tržištu ili udruženje učesnika na tržištu koje je počinilo povredu konkurencije na tržištu;
2. “Nacionalno pravo konkurencije” su odredbe nacionalnog prava koje se bave istim ciljem kao čl. 101 i 102 UFEU i koje se primjenjuju na isti slučaj i uporedo sa pravom konkurencije Evropske unije u skladu s članom 3 stav 1 Uredbe (EZ) br. 1/2003, koje ne obuhvataju odredbe nacionalnog prava kojima se predviđa izricanje krivičnih sankcija fizičkim licima, osim u mjeri u kojoj su te krivične sankcije sredstvo kojim se sprovode pravila konkurencije koja se primjenjuju na učesnike na tržištu;
3. “Postupak za naknadu štete” je postupak koji se sprovodi u skladu sa odredbama zakona kojim se uređuje parnični postupak, u kojem zahtjev za naknadu štete pred nadležnim sudom podnosi navodno oštećena stranka ili punomoćnik koji zastupa jednu ili više navodno oštećenih stranaka u slučajevima kada je ta mogućnost predviđena zakonom ili,

 fizičko ili pravno lice koje je pravni sljedbenik navodno oštećene stranke;

1. “Zahtjev za naknadu štete” je zahtjev za naknadu štete prouzrokovane povredom konkurencije na tržištu;
2. “Oštećenik” je lice koje je pretrpjelo štetu prouzrokovanu povredom konkurencije na tržištu;
3. “Agencija za zaštitu konkurencije” (u daljem tekstu: Agencija) je nezavisan organ sa svojstvom pravnog lica nadležan za poslove konkurencije u Crnoj Gori;
4. “Tijelo nadležno za konkurenciju” je Evropska komisija, Agencija ili nacionalno tijelo nadležno za konkurenciju u državi članici Evropske unije;
5. “Nadležni sud” je stvarno nadležni sud u skladu sa zakonom kojim se uređuje osnivanje, organizacija i nadležnost sudova;
6. “Upravni sud” je sud koji je nadležan da postupa u postupku protiv rješenja Agencije;
7. “Rješenje o povredi” je rješenje Agencije ili presuda Upravnog suda kojim se utvrđuje povreda konkurencije na tržištu;
8. “Pravosnažno rješenje o povredi” je rješenje koje se više ne može pobijati redovnim pravnim sredstvima;
9. “Dokazi” su sve vrste dokaznih sredstava koja su dopuštena pred nadležnim sudom pred kojim se vodi postupak, posebno dokumenti i svi drugi predmeti koji sadrže informacije, bez obzira na medij na kojem su te informacije sadržane;
10. “Kartel” je sporazum ili usaglašena praksa između dva ili više konkurenta kojem je cilj usklađivanje njihovih konkurentskih postupanja na tržištu ili uticaj na relevantne parametre konkurencije ali ne ograničava dogovaranja ili usklađivanja kupovnih ili prodajnih cijena, odnosno drugih trgovinskih uslova, uključujući u pogledu prava intelektualne svojine, određivanja proizvodnih ili prodajnih kvota, dijeljenja tržišta i kupaca, uključujući dogovore o učestvovanju u postupcima javne nabavke, ograničenja uvoza ili izvoza ili protivtržišnih djelovanja protiv drugih konkurenata;
11. “Program saradnje u istrazi” je program na osnovu kojeg učesnik u tajnom kartelu, nezavisno od drugih učesnika na tržištu uključenih u kartel, sarađuje u istrazi Agencije dobrovoljnim iznošenjem svojih saznanja o kartelu kao i njegovoj ulozi u njemu, a zauzvrat Agencija može donijeti odluku protiv tog učesnika kojom:

- prekida postupak i oslobađa ga od plaćanja novčanih kazni ili

- umanjenjuje novčanu kaznu.;

16) “Izjava učesnika na tržištu” koji je učestvovao u Programu saradnje u istrazi je usmeno ili pisano dobrovoljno izjašnjenje učesnika na tržištu, u kojoj opisuje u kojoj mjeri i na koji način je bio upoznat sa kartelom i o njegovoj ulozi u kartelu. Izjava se podnosi Agenciji sa ciljem oslobađanja od plaćanja ili umanjenja novčanih kazni u okviru Programa saradnje u istrazi, i ista ne uključuje već postojeće informacije;

17) “Već postojeće informacije” su dokazi koji postoje nezavisno od postupka koji vodi Agencija, bez obzira na to nalaze li se te informacije u spisima predmeta Agencije ili ne;

18) “Predlog za nagodbu” je dobrovoljna izjava učesnika na tržištu u kojoj se opisuje priznanje učesnika na tržištu, ili njegovo odustajanje od osporavanja učestvovanja u povredi konkurencije na tržištu i njegove odgovornosti za tu povredu, koje je posebno sastavljeno kako bi Agenciji omogućilo primjenu skraćenog postupka;

19) “Korisnik oslobođenja od plaćanja novčanih kazni” je učesnik na tržištu kojeg je Agencija oslobodila od plaćanja novčane kazne u okviru Programa saradnje u istrazi;

20) “Prekomjerna cijena” je razlika između cijene koja je stvarno plaćena i cijene koja bi bila plaćena da nije bilo povrede konkurencije na tržištu;

21) “Sporazumno rješavanje sporova” je omogućavanje strankama da postignu rješavanje spora o zahtjevu za naknadu štete vansudskim putem.;

22) “Sporazumna nagodba” je dogovor koji je postignut putem sporazumnog rješavanja spora;

23) “Direktni kupac” je fizičko ili pravno lice koje je direktno od prekršioca kupilo proizvode ili usluge koji su bili predmet povrede konkurencije na tržištu;

24) “Indirektni kupac” je fizičko ili pravno lice koje je od direktnog kupca ili daljeg otkupljivača, kupilo proizvode ili usluge koji su bili predmet povrede konkurencije na tržištu ili proizvode ili usluge koji ih sadrže ili su iz njih izvedeni.

**Pravo na potpunu naknadu štete**

**Član 3**

Oštećenik - fizičko ili pravno lice koje je pretrpjelo štetu prouzrokovanu povredom konkurencije na tržištu može zahtijevati i dobiti potpunu naknadu štete.

Kada nadležni sud dosudi potpunu naknadu štete oštećenikova materijalna situacija dovodi se u ono stanje u kome bi se nalazila da nije došlo do povrede konkurencije na tržištu.

Naknada štete iz stava 2 ovog člana uključuje pravo na naknadu za stvarni gubitak i za izmaklu dobit, kao i pravo na isplatu kamate.

Naknada štete iz stava 2 ovog člana u skladu sa odredbama ovog zakona ne može da dovede do prekomjerne naknade štete, bilo putem dosudjivanja odštete u svrhu kažnjavanja, višestruke odštete ili putem druge vrste odštete.

**Shodna primjena**

**Član 4**

U postupcima naknade štete shodno se primjenjuju odredbe zakona kojim se uređuju parnični postupak i obligacioni odnosi, osim ako ovim zakonom nije drukčije određeno.

**Otkrivanje dokaza**

**Član 5**

U postupku za naknadu štete, na predlog stranke koja se poziva na isprave ili druge dokaze koji su određeni ili odredivi, a tvrdi da se oni nalaze kod druge stranke ili trećeg lica, nadležni sud će ovu stranku pozvati da podnese ispravu, odnosno predoči dokaze ostavljajući joj za to određeni rok.

Nadležni sud rješava koji će se dokazi izvesti radi utvrđivanja odlučnih činjenica.

Nadležni sud će, s obzirom na sve okolnosti, po svom uvjerenju cijeniti da li je utvrđivanje dokaza koje stranka predlaže opravdano, uzimajući pri tom u obzir legitimne interese svih stranaka u postupku i trećih lica, a naročito:

|  |  |
| --- | --- |
| 1) |  opravdanost predloga za utvrđivanje dokaza u odnosu na činjenice koje su opštepoznate, ili su sudu poznate u vršenju njegove funkcije ili na osnovu dokaza koji su već utvrđeni.  |

|  |  |
| --- | --- |
| 2) |  opravdanost predloga u odnosu na trošak koji bi utvrđivanje predloženog dokaza imalo za treća lica, a za koje nadležni sud procijeni da nisu značajni za stranke u postupku; |

|  |  |
| --- | --- |
| 3) |  da li dokaz za kojI je podnijet predlog za utvrđivanje sadrži povjerljive informacije naročito u odnosu na treća lica.  Nadležni sud može narediti izvođenje dokaza koji sadrže tajne podatke ukoliko posumnja da je došlo do sprječavanja ograničavanja ili narušavanja konkurencije, u skladu sa zakonom kojim se određuje tajnost podataka. Prilikom izvođenja dokaza koji sadrže tajne podatke, nadležni sud je dužan da postupa u skladu sa odredbama zakona kojima se čuvaju tajni podaci. Interes tuženog da izbjegne postupak za naknadu štete zbog povrede konkurencije na tržuštu, ne smatra se opravdanim razlogom za uskraćivanje otkrivanja dokaza.Strankama u postupku i trećim licima od kojih se traži otkrivanje dokaza, nadležni sud će dati mogućnost da budu saslušani prije nego što naloži otkrivanje dokaza u skladu sa ovim članom. Stavom 1 i 2 ovog člana ne dovode se u pitanje prava i obveze nacionalnih sudova država članica Evropske unije u skladu s Regulativom (EZ) br. 1206/2001.**Otkrivanje dokaza koji se nalaze u spisima predmeta Agencije****Član 6**Kada nadležni sud naloži otkrivanje dokaza koji se nalaze u spisima predmeta Agencije pored člana 5 ovog zakona primjenjuje se i odredbe ovog člana.Nadležni sud će pri procjenjivanju opravdanosti predloga stranke za otkrivanje dokaza, u skladu s članom 5 stavom 3 ovog zakona, dodatno razmatriti sljedeće:1. da li je zahtjev određen, odnosno da li sadrži opis predmeta ili sadržaj dokumenata koji su podneseni Agenciji ili se nalaze u njenim spisima predmeta a čije se otkrivanje traži;
2. da li se odnosi na postupak naknade štete pred sudom; i
3. da li je stranka mogla pribaviti dokaz na drugi način, ili ukoliko je dokaz mogla pribaviti da li bi to bilo sa nesrazmjernim teškoćama.

Nadležni sud može tek nakon što Agencija okonča postupak donošenjem rješenja da naloži otkrivanje sljedećih dokaza:1. podnesaka odnosno izjava koje su date na zapisnik a koje je za postupak pred Agencijom dalo fizičko ili pravno lice;
2. pismena koja je Agencija sastavila i poslalala strankama tokom postupka; i
3. povučeni prijedlog za nagodbu.

**Izuzeci od otkrivanja dokaza iz spisa predmeta Agencije****Član 7**Nadležni sud u postupcima pokrenutim za naknadu štete ne može narediti stranci ili trećem licu otkrivanje sledećih dokaza:1. Izjave učesnika na tržištu koji je učestvovao u Programu saradnje u istrazi i
2. Predloga za nagodbu.

Tužilac može da podnese obrazloženi zahtjev da nadležni sud pristupi dokazima iz stava 1 tačka 1 i 2 ovog člana isključivo u svrhu osiguranja da njihov sadržaj odgovara definicijama iz člana 2 tač. 16 i 18, pri čemu nadležni sud može zatražiti informacije samo od Agencije. Učesnici na tržištu iz stava 1 tačka 1 i 2 ovog člana mogu biti saslušani pred nadležnim sudom. Nadležni sud ne može dozvoliti pristup dokazima iz stav 1 tačka 1 i 2 ovoga člana strankama ili trećim licima.Ako su samo neki dijelovi traženih dokaza obuhvaćeni izuzećem iz stava 1 tačka 1 i 2 ovog člana, preostali dokazi, se mogu otkriti u skladu sa odredbama ovog zakona. Za spise predmeta Agencije koji nisu obuhvaćeni čl. 6 ovog zakona i ovim članom u postupcima za naknadu štete sud može u bilo kom trenutku naložiti otkrivanje dokaza. Nadležni sud od Agencije može tražiti otkrivanje dokaza koji se nalaze u spisima predmeta Agencije samo ako stranka ili treće lice nisu mogli pribaviti dokaz na drugi način, ili ukoliko se dokaz mogao pribaviti ali sa nesrazmjernim teškoćama.Agencija, može na sopstvenu inicijativu da podnese izjašnjenje nadležnom sudu pred kojim se vodi postupak u vezi zahtijeva za otkrivanje dokaza.Odredbama člana 6 ovog zakona i ovog člana ne dovode se u pitanje pravila i prakse o javnom pristupu dokumentima u skladu sa Regulativom (EZ) br. 1049/2001.Odredbama člana 6 ovog zakona I ovog člana ne dovode se u pitanje odredbe:- prava Evropske unije o zaštiti internih dokumenata organa nadležnih za konkurenciju i korespondencije između organa nadležnih za konkurenciju, ili- zakona o zaštiti internih dokumenata Agencije i korespondencije između Agencije i drugih tijela nadležnih za konkurenciju.**Ograničenje korištenja dokaza pribavljenih isključivo uvidom u spise predmeta Agencije** **Član 8**Dokazi iz člana 7 stav 1 i 2 ovog zakona koje je fizičko ili pravno lice pribavilo isključivo uvidom u spise predmeta Agencije ne mogu se koristiti u postupcima naknade štete kao ni spisi koji su zaštićeni u skladu sa propsima kojima je uređena tajnost podataka, zaštita podataka o ličnosti zaštita neobjavljenih podataka. Do donošenja rješenja kojim se okončava postupak pred Agencijom ne mogu se koristiti kao dokazi spisi iz člana 6 stav 3 ovog zakona koje je fizičko ili pravno lice pribavilo isključivo uvidom u spise predmeta Agencije ili u spise koji se smatraju nedozvoljenim u postupcima za naknadu štete ili su zaštićeni u skladu sa propsima kojima je uređena tajnost podataka, zaštita podataka o ličnosti, zaštita neobjavljenih podataka. Dokaze koje je fizičko ili pravno lice pribavilo isključivo uvidom u spise predmeta Agencije a koji nisu obuhvaćeni st. 1 ili 2 ovog člana, u postupku za naknadu štete može koristiti samo to lice, odnosno fizičko ili pravno lice koje je pravni sledbenik.**Novčane kazne****Član 9**Nadležni sud može izreći novčane kazne strankama, trećim licima i njihovim zastupnicima u bilo kom od sljedećih slučajeva:1. neispunjavanje ili odbijanja ispunjavanja naloga za otkrivanje dokaza;
2. uništavanje relevantnih dokaza;
3. neispunjavanja ili odbijanja ispunjavanja obaveza koje su naređene nalogom nadležnog suda kojim se štite tajni podaci;
4. povrede ograničenja korišćenja dokaza propisanih članovima 6, 7 i 8 ovog zakona.

Novčane kazne koje nadležni sud može izreći moraju biti efikasne, proporcionalne i odvraćajuće. Nadležni sud u odnosu na ponašanje stranke u postupku za naknadu štete može donijeti za njih nepovoljne zaključke, kao što je pretpostavka da je relevantno pitanje dokazano, djelmično ili potpuno odbacivanje zahtjeva, kao i mogućnost nalaganja plaćanja troškova.**Pravno dejstvo odluke Agencije****Član 10**Sprječavanje, ograničavanje i narušavanje konkurencije na tržištu koje je pravosnažnim rješenjem utvrdila Agencija ili presudom Upravnog suda u postupku po tužbi smatra se nepobitnim dokazom u postupku za naknadu štete koji je pokrenut pred nadležnim sudom. Kada je pravosnažna odluka iz stava 1 ovog člana donijeta od strane nacionalnog tijela nadležnog za konkurenciju u drugoj državi članici Evropske unije, ta se pravosnažna odluka može, u skladu sa zakonom, iznijeti pred nadležni sud kao dokaz *prima facie* da je došlo do povrede konkurencije na tržištu i može se cijeniti zajedno sa drugim dokazima koje podnesu stranke.Ovim članom ne dovode se u pitanje prava i obveze nacionalnih sudova država članica Evropske unije iz članka 267 UFEU.**Zastara****Član 11**Zastara pokretanja postupka za naknadu štete počinje da teče nakon prestanka povrede konkurencije na tržištu i nakon što je oštećeno lice saznalo, ili se razumno može očekivati da zna za:1. postupanje i činjenicu koja predstavlja povredu konkurencije na tržištu;
2. činjenicu da mu je povreda konkurencije na tržištu nanijela štetu; i
3. identitet prekršioca.

Zastara za pokretanje postupka za naknadu štete nastupa istekom roka od pet godina.Zastoj ili prekid zastare nastupa kada Agencija preduzme radnje radi ispitnog postupka ili postupka pred Agencijom s obzirom na povredu konkurencije na tržištu, na koje se odnosi postupak za naknadu štete. Zastara za pokretanje postupka za naknadu štete prestaje godinu dana nakon što je rješenje Agencije o narušavanju konkurencije na tržištu postalo pravosnažno ili nakon što je postupak na drugi način okončan.**Solidarna odgovornost****Član 12**Za štetu nastalu povredom konkurencije na tržištu koju je više prekršilaca prouzrokovalo zajedno svi prekršioci odgovaraju solidarno.Svaki od prekršilaca iz stava 1 ovog člana obavezan je da potpuno nadoknadi štetu nastalu povredom konkurencije na tržištu a oštećeno lice ima pravo da traži potpunu naknadu štete od svakog od tih prekršilaca sve dok šteta ne bude u potpunosti nadoknađena.Izuzetno od stava 1 ovog člana, ne dovodeći u pitanje pravo na potpunu naknadu štete propisanu članom 3 ovog zakona, u slučaju kada je prekršilac malo ili srednje preduzeće (u daljem tekstu: MSP), prekršilac je odgovoran samo svojim direktnim i indirektnim kupcima kada:1. je njegov tržišni udio na relevantnom tržištu bio ispod 5% u bilo kom trenutku tokom povrede konkurencije; i
2. bi primjena uobičajenih pravila solidarne odgovornosti nepovratno ugrozila njegovu ekonomsku održivost i prouzrokovala gubitak kompletne vrijednosti njegove imovine.

Izuzetak iz stava 2 ovog člana ne primjenjuje se kada je:1. to MSP predvodilo narušavanje prava konkurencije na tržištu ili je prisilio druge učesnike na tržištu da u njemu učestvuju; ili
2. ranije utvrđeno da je to MSP izvršilo povredu konkurencije na tržištu.

Izuzetno od stava 1 ovog člana korisnik oslobođen od plaćanja novčanih kazni je solidarno odgovoran:1. svojim direktnim ili indirektnim kupcima ili dobavljačima; i
2. drugim oštećenim licima u situaciji kada se potpuna naknada štete ne može dobiti od drugih učesnika na tržištu koji su učestvovali u istoj povredi konkurencije na tržištu.

Prekršilac koji isplati više nego što iznosi njegov udio u šteti može zatražiti isplatu od svih drugih prekršilaca koji su solidarno odgovorni, pri čemu se iznos te isplate određuje u skladu sa njihovom odgovornoću za štetu koju su prouzrokovali povredom konkurencije na tržištu. Iznos isplate prekršioca koji je oslobođen od plaćanja novčanih kazni u okviru Programa saradnje u istrazi ne može premašiti iznos štete koju je taj prekršilac prouzrokovao sopstvenim direktnim ili indirektnim kupcima ili dobavljačima.U obimu u kojem je povredom konkurencije na tržištu prouzrokovana šteta oštećenim licima koja nisu direktni ili indirektni kupci ili dobavljači prekršioca iznos isplate prekršioca koji je oslobođen od plaćanja novčanih kazni, drugim prekršiocima se određuje u odnosu na njegovu odgovornost za štetu. **Prenošenje prekomjeropovećanih cijena i pravo na potpunu naknadu štete****Član 13**Naknadu štete zbog povrede konkurencije na tržištu od prekršioca može zahtijevati oštećenik koji je štetu pretrpio, bez obzira da li se radi o direktnim ili indirektnim kupcima od prekršioca,Naknada štete iz stave 1 ovog člana ne može premašiti iznos štete koja je tužiocu prouzrokovana povredom konkurencije na tržištu, nezavisno od odsustva odgovornosti prekršioca.Naknada štete za stvarni gubitak na bilo kom nivou lanca nabavke ne može premašiti iznos štete nastao prekomjernim povećanjem cijena koja je pretrpljena na tom nivou.Odredbama ovog člana i čl. 13 do 16 ovog zakona ne dovodi se u pitanje pravo oštećenog lica da zahtijeva i dobije naknadu za izmaklu dobit zbog potpunog ili djelimičnog prenošenja prekomjernih cijena.Odredbe ovog člana i čl. 13 do 16 ovog zakona primjenjuju se u situacijama kada se povreda konkurencije na tržištu odnosi na snabdijevanje prekršioca.Nadležni sud je ovlašćen da u skladu sa zakonom procijeni udio bilo koje prekomjerne cijene koji je prenesen.**Odbrana u postupcima nastalim prenošenjem cijena****Član 14**Tuženi u postupku za naknadu štete povodom prenošenja cijena može kao odbranu od zahtjeva za naknadu štete da istakne činjenicu da je tužilac u cjelini ili djelimično prenio prekomjernu cijenu nastalu povredom konkurencije na tržištu. Teret dokazivanja da je prekomjerna cijena iz stava 1 ovog člana prenesena je na tuženom.**Indirektni kupci****Član 15**Kada u postupku za naknadu šteteu postupcima nastalim prenošenjem cijena, postojanje zahtjeva za naknadu štete ili iznosa naknade štete koji se treba dodijeliti zavisi od toga da li je, ili u kojoj je mjeri, prekomjerna cijena prenesena na tužioca, uzimajući u obzir da se povećanja cijena prenose dalje niz lanac nabavke, teret dokazivanja postojanja i obima takvog prenošenja je na tužiocu. koji može zahtijevati otkrivanje od tuženoga ili od trećih strana.U slučaju iz stava 1 ovog člana smatra se da je indirektni kupac dokazao da je prekomjerna cijena prenesena na indirektnog kupca kada taj indirektni kupac dokaže da je:1. tuženi počinio povredu konkurencije na tržištu;
2. povreda konkurencije na tržištu dovela do prekomjerne cijene za indirektnog kupca tuženog; i
3. indirektni kupac kupio robu ili usluge koje su bile predmet povrede konkurencije na tržištu ili da je kupio robu ili usluge koje su iz njih izvedene ili ih sadrže.

Stav 2 ovog člana se ne primjenjuje kada tuženi u postupku pred sudom može vjerodostojno dokazati da prekomjerna cijena nije ili nije u potpunosti prenesena na indirektnog kupca.**Postupci za naknadu štete tužioca sa različitih nivoa lanca nabavke****Član 16**Postupci za naknadu štete koje je pokrenuo tužilac zbog prenošenja prekomjerno povećanih cijena sa različitih nivoa lanca nabavke ne mogu dovesti do višestruke odgovornosti ili nepostojanja odgovornosti za prekršiocaNadležni sud pred kojima se vodi postupak za naknadu šteteu postupcima nastalim prenošenjem cijena, pri procjeni da li je opravdan zahtjev tereta dokazivanja koji se odnosi na tužioca u skladu sa čl. 14 i 15 ovog zakona može u skladu sa ovim zakonom uzeti u obzir:1. postupke za naknadu štete koji se odnose na istu povredu konkurencije na tržištu, a koje su pokrenuli tužioci s drugih nivoa lanca nabavke;
2. presude koje proizlaze iz postupka za naknadu štete iz tačke 1 ovoga stava;
3. relevantne javno dostupne informacije koje proizlaze iz javnog sprovođenja prava konkurencije.

Stavom 1 ovog člana ne dovode se u pitanje prava i obaveze nacionalnih sudova država članica Evropske unije iz člana 30 Regulative (EU) br. 1215/2012.**Određivanje visine iznosa štete****Član 17**Ako utvrdi da stranci pripada pravo na naknadu štete, ali se na osnovu raspoloživih dokaza visina iznosa pretrpljene štete ne može utvrditi ili bi se mogla utvrditi ali sa nesrazmjernim teškoćama, nadležni sud će procijeniti iznos štete po slobodnoj ocjeni.Kod određivanje iznosa naknade visine štete sud može zatražiti stručnu pomoć Agencije.**Sporazumno rješavanje sporova** **Član 18**Zastara za pokretanje postupka za naknadu štete ne teče tokom procesa sporazumnog rješavanja sporova. Zastoj zastare primjenjuje se samo u odnosu na one stranke koje su bile ili su uključene ili zastupane u sporazumnom rješavanju spora.Naknadu štete koja je isplaćena po osnovu sporazumne nagodbe Agencija može uzeti u obzir kao olakšavajuću okolnost prije izricanja novčane kazne.**Dejstvo sporazumnih nagodbi na naknadne postupke za naknadu štete****Član 19**Ako se oštćenik sporazumno nagodi sa jednim ili više prekršilaca, ukupan iznos naknade štete se umanjuje za iznos dijela štete koju su povredom konkurencije na tržištu prema oštećeniku ti prekršioci prozrokovali.Preostali dio zahtjeva za naknadu štete oštećenik ostvaruje od drugih prekršilaca koji nijesu učestvovali u sporazumnoj nagodbi. Prekršiocima koji nijesu učestvovali u nagodbi nije dozvoljeno da od prekršioca koji je učestvovao u nagodbi traže kompenzaciju za ostatak zahtjeva.Izuzetno od st. 2 i 3 ovog člana, kada prekršioci koji nijesu učestvovali u sporazumnoj nagodbi ne mogu izmiriti ostatak iznosa naknade štete koju su prouzrokovali povredom konkurencije na tržištu, u tom slučaju oštećenik može zahtijevati od prekršioca koji je učestvovao u sporazunmoj nagodbi da isplati ostatak.Izuzetak stava 4 ovog člana može se izričito isključiti prilikom zaključenja sporazumne nagodbe.Prilikom određivanja iznosa kompenzacije koji prekršilac može zahtijevati od bilo kog drugog prekršioca po osnovu njihovog udjela za štetu prouzrokovanu povredom konkurencije, nadležni sud uzeće u obzir sve naknade štete koje su ti prekršioci isplatili na osnovu sporazumne nagodbe.**Odložena primjena****Član 20**Odredbe člana 5 stav 8, člana 7 stav 9 i 10, člana 10 stav 3 i člana 16 stav 3 ovog zakona primjenjivaće se od dana pristupanja Crne Gore Evropskoj uniji.**Stupanje na snagu****Član 21**Ovaj zakon stupa na snagu osmog dana od dana objavljivanja u Službenom listu Crne Gore. **O B R A Z L O Ž E NJ E****I. USTAVNI OSNOV ZA DONOŠENJE ZAKONA** Ustavni osnov za donošenje Zakon o postupcima za naknadu štete zbog povrede konkurencije na tržištu sadržan je u članu 16 tačka 5 Ustava Crne Gore, kojim je utvrđeno da se zakonom uređuju pitanja od interesa za Crnu Goru.  **II. RAZLOZI ZA DONOŠENJE ZAKONA**Donošenju Zakona o postupcima za naknadu štete zbog povrede konkurencije na tržištu pristupilo se primarno sa ciljem usaglašavanja nacionalnog zakonodavstva sa zakonodavstvom Evropske unije. 1. **USAGLAŠENOST SA EVROPSKIM ZAKONODAVSTVOM I POTVRĐENIM MEĐUNARODNIM KONVENCIJAMA**

Predlog zakona o postupcima za naknadu štete zbog povrede konkurencije na tržištu je predmet usaglašavanja sa Direktivom 2014/104/EU Evropskog parlamenta i Savjeta o o određenim pravilima kojima se uređuju postupci za naknadu štete prema nacionalnom pravu za povredu odredaba prava konkurencije na tržištu država članica i Europske unije**IV . OBJAŠNJENJA OSNOVNIH PRAVNIH INSTITUTA****U članu 1** je propisan predmet zakona, odnosno propisana su pravila postupka na osnovu kojih lica koja su pretrpjela štetu prouzrokovanu povredom konkurencije na tržištu mogu ostvariti pravo na potpunu naknadu štete kao i postupak za naknadu štete pred nadležnim sudom. **U članu 2** izvršeno je definisanje izraza koji se upotrebljavaju u ovom zakonu.**U članu 3** propisano je pravo na potpunu naknadu štete. Ovim članom precizira se da oštećenik koji je pretrpio štetu prouzrokovanu povredom konkurencije na tržištu može zahtijevati i dobiti potpunu naknadu štete, kao i da se u situacijama kada nadležni sud dosudi potpunu naknadu štete oštećenikova materijalna situacija dovodi u ono stanje u kome bi se nalazila da nije došlo do narušavanja konkurencije na tržištu. Takođe je propisano što sve naknada štete uključuje kao i da naknada štete ne može da dovede do prekomjerne naknade štete, bilo putem dosudjivanja odštete u svrhu kažnjavanja, višestruke odštete ili putem druge vrste odštete.**U članu 4** je propisana shodna primjena.**U članu 5** je propisano da će u postupku za naknadu štete na predlog stranke koja se poziva na isprave ili druge dokaze a tvrdi da se ti dokazi nalaze kod druge stranke ili trećeg lica, nadležni sud pozvati stranku da podnese ispravu, odnosno predoči dokazei da će joj ostaviti za to određeni rok, pri tome nadležni sud će, s obzirom na sve okolnosti, po svom uvjerenju cijeniti da li je utvrđivanje dokaza koje stranka predlaže opravdano. Takođe je propisano da nadležni sud rješava koji će se dokazi izvesti radi utvrđivanja odlučnih činjenica.**U članu 6** je propisano da će nadležni sud pri procjenjivanju opravdanosti predloga stranke za otkrivanje dokaza, dodatno razmatrati da li je zahtjev određen, da li se odnosi na postupak naknade štete pred sudom i da li je stranka mogla pribaviti dokaz na drugi način. Propisano je i koje dokaze nadležni sud može da naloži nakon što Agencija okonča postupak donošenjem rješenja.**U članu 7** su propisani izuzeci od otkrivanja dokaza iz spisa predmeta Agencije. Propisano je za koje dokaze nadležni sud u postupcima pokrenutim za naknadu štete ne može narediti stranci ili trećem licu otkrivanje. Dalje je propisano i da nadležni sud od Agencije može tražiti otkrivanje dokaza koji se nalaze u spisima predmeta Agencije samo ukoliko stranka ili treće lice nisu mogli pribaviti dokaz na drugi način, ili ukoliko se dokaz mogao pribaviti ali sa nesrazmjernim teškoćama, kao i da Agencija, može na sopstvenu inicijativu da podnese izjašnjenje nadležnom sudu pred kojim se vodi postupak u vezi zahtijeva za otkrivanje dokaza.**U članu 8** je propisano ograničenje korištenja dokaza (Izjave učesnika na tržištu koji je učestvovao u Programu saradnje u istrazi i Predloga za nagodbu) pribavljenih isključivo uvidom u spise premeta Agencije odnosno da se dokazi koje je fizičko ili pravno lice pribavilo isključivo uvidom u spise predmeta Agencije ne mogu se koristiti u postupcima naknade štete kao ni spisi koji su zaštićeni u skladu sa propsima kojima je uređena tajnost podataka, zaštita podataka o ličnosti i zaštita neobjavljenih podataka. **U članu 9** je propisano u kojim slučajevima nadležni sud može izreći novčane kazne strankama, trećim licima i njihovim zastupnicima kao i da novčane kazne koje nadležni sud može izreći moraju biti efikasne, proporcionalne i odvraćajuće.**U članu 10** je propisano pravno dejstvo odluka Agencije odnosno precizirano je da povreda konkurencije na tržištukoju je pravosnažnim rješenjem utvrdila Agencija ili Upravni sud u postupku po tužbi da se smatra nepobitnim dokazom u postupku za naknadu štete koji je pokrenut pred nadležnim sudom. **U članu 11** je propisana zastara pokretanja postupka za naknadu štete, rok od kada počinje da teče, kao i kada nastupa zastoj ili prekid zastare.**U članu 12** je propisana solidarna odgovornost odnosno propisano je da za štetu nastalu povredom konkurencije na tržištu koju je više prekršilaca prouzrokovalo zajedno, da svi prekršioci odgovaraju solidarno. Takođe, propisane su situacije u slučaju kada je prekršilac malo ili srednje preduzeće, kao i da je prekršilac odgovoran samo svojim direktnim i indirektnim kupcima. Navedenim članom propiano je da prekršilac koji isplati više nego što iznosi njegov udio u šteti da može zatražiti isplatu od svih drugih prekršilaca koji su solidarno odgovorni kao i da iznos isplate prekršioca koji je oslobođen od plaćanja novčanih kazni u okviru Programa saradnje u istrazi ne može premašiti iznos štete koju je taj prekršilac prouzrokovao sopstvenim direktnim ili indirektnim kupcima ili dobavljačima.**U članu 13** propisano je prenošenje prekomjero povećanih cijena i pravo na potpunu naknadu štete odnosno propisano je da naknadu štete zbog povrede konkurencije na tržištu od prekršioca može zahtijevati oštećenik koji je štetu pretrpio, bez obzira da li se radi o direktnim ili indirektnim kupcima od prekršioca. Takođe je propisano što obuhvata naknada štete.**U članu 14** je propisano je da tuženi kao svoju odbrana u postupcima nastalim prenošenjem cijena može da istakne činjenicu da je tužilac u cjelini ili djelimično prenio prekomjernu cijenu nastalu povredom konkurencije na tržištu kao i da je teret dokazivanja na tuženom.**U članu 15** je propisano da kada je prekomjerna cijena prenesena na tužioca, uzimajući u obzir da se povećanja cijena prenose dalje niz lanac nabavke, da teret dokazivanja postojanja i obima takvog prenošenja je na tužiocu. **U članu 16** je propisano da se postupci za naknadu štete koje je pokrenuo tužilac zbog prenošenja prekomjerno povećanih cijena sa različitih nivoa lanca nabavke ne mogu dovesti do višestruke odgovornosti ili nepostojanja odgovornosti za prekršioca. Takođe je propisano koje sve situacije nadležni sud pred kojima se vodi postupak za naknadu šteteu postupcima nastalim prenošenjem cijena, može u skladu sa ovim zakonom uzeti u obzir.**U članu 17** je propisano određivanje visine iznosa štete odnosno propisano je da će nadležni sud procijeniti iznos štete po slobodnoj ocjeni ukoliko utvrdi da stranci pripada pravo na naknadu štete ako se na osnovu raspoloživih dokaza visina iznosa pretrpljene štete ne može utvrditi ili bi se mogla utvrditi ali sa nesrazmjernim teškoćama. Takođe je propisano da kod određivanje iznosa naknade visine štete nadležni sud može zatražiti stručnu pomoć Agencije.**U članu 18** je propisano da tokom procesa sporazumnog rješavanja sporova zastara za pokretanje postupka za naknadu štete ne teče kao i da se zastoj zastare primjenjuje samo u odnosu na one stranke koje su bile ili su uključene ili zastupane u sporazumnom rješavanju spora.Takođe je propisano da Agencija može uzeti u obzir kao olakšavajuću okolnost prije izricanja novčane kazne naknadu štete koja je isplaćena po osnovu sporazumne nagodbe. **U članu 19** je propisano dejstvo sporazumnih nagodbi na naknadne postupke za naknadu štete. Ovim članom je predviđeno da ukoliko se oštćenik sporazumno nagodi sa jednim ili više prekršilaca, da se u tom slučaju ukupan iznos naknade štete umanjuje za iznos dijela štete koju su povredom konkurencije na tržištu prema oštećeniku ti prekršioci prozrokovali.**U članu 20** je propisana odložena primjena. **U članu 21** je propisano da ćeovaj zakon stupiti na snagu osmog dana od dana objavljivanja u "Službenom listu Crne Gore".**U članu 11** **V. PROCJENA FINANSIJSKIH SREDSTAVA ZA SPROVOĐENJE ZAKONA** Za sprovođenje ovog zakona nije potrebno obezbijediti dodatna sredstva iz budžeta Crne Gore. .  |
|  |  |